جاپان نفوسی نینگ سرعتلی بیر شکلده قرّیب باریشی و یاشلرنینگ سانی نینگ ییترلی بولمس لیگی باعث کیلگوسی ییللر اوچون یوز مینگلب خارجی ایشچی نینگ قبول قیلیب آلینیشی ریجه لنماقده.
شو دایره ده اپریل آییده رسماً عملی بولیب باشله یه دیگن ینگی ویزه تیزیمی بیلن مهمان ایشچیلر اوچون بیر فرصت یراتلیشی کوزگه توتیلگن.
دوچ ویل تورکچه نینگ خبریگه کوره، جاپان حکومتی مملکتده گی چیت ایل لیک ایشچیلرنینگ وضعیتلرینی یخشی راق قیلیب آلیش اوچون بیر قطار آدیملر آته دی.
حکومت خارجی ایشچیلرنینگ ایش امکانیتلری نینگ یخشی راق بولیشی و کونده لیک حیاتده حمایه قیلیش اوچون ییترلی چاره-تدبیر آلیش گه قرار بیرگن.
جاپان حکومتی تامانیدن آلینگن قرار قیلیب آلگن ینگی تدبیرلر چوکاتیده، مهمان ایشلاوچیلرنینگ ایش ساعتی نینگ ریجه لش، حجرتلرینی کوپه یتیریش و ایش تضمینی یراتیلیشی بوییچه موضوعلر اورین آلماقده.
جاپان حکومتی چیت ایللیک ایشلاوچیلر اوچون ییترلی درجه ده تیارگرلیک آلمه گن لیگی بیلن عیبلنماقده دیر.
جاپانگه بارگن چیت ایللیک ایچیلرنینگ ستاژر کبی ایشله تیلیب استثمار ایتیلگن لیکلری ادعا ایتیلماقده دیر.
مدافعه وکیللر تامانیدن بیریلگن معلوماتلرگه کوره، ستاژر دیب ایشله تیلگن اوشبو خارجیلر جاپانلیک شرکتلر تامانیدن کم پول بیلن ایشله تیب استثمار قیلینگن لیکلری و خلقدن اوزاقده حیات کیچیرگن لیکلری ایتیلماقده دیر.
بوندن تشقری بو ایشچیلرنینگ مملکتلریده گی واسطه چیلرنینگ جاپانده ایش تاپیب بیریش اوچون کوپ مقدارده پول آلیب ایشچیلرنینگ قرضدار بولیب قالیشی گه سبب بولگن لیکلری بیلدیریلدی.
جاپان حکومتی آلگن ینگی چاره – تدبیرلر دایره سیده ایشچیلرنینگ مملکتلری بیلن کیلیشیب بو کبی حادثه لرگه مانع بولیشنی مقصد قیلیب آلماقده.
